Resep: Herman se rooi fluweel-'whoopie pies' | Rapport
Resep: Herman se rooi fluweel-'whoopie pies'
Deur Herman Lensing, Sarie se kosredakteur
Die koswêreld gons op die oomblik oor rooi fluweelkoek – die bloedrooi sjokoladekoek met sy sagte roomkaas-versiersel. My eerste kennismaking daarmee was in Steel Magnolias, die 1989-fliek met Julia Roberts. Die troukoek in dié prent – ’n rooi fluweelkoek – het ’n blywende indruk op my gemaak. Toe dié koek onlangs op ál wat ’n spyskaart is begin verskyn, het ek meer daaroor begin uitvind. Dit het vier basiese bestanddele: karringmelk, kakao, roomkaas en ’n kleurmiddel. Sommige bakkers verkies om dit met beet te kleur en ander vat die kortpad met koskleursel (ek verkies die kleursel omdat dit ’n baie mooier kleur gee en dit maak niks aan die smaak van die koek nie.) Maar moenie dink rooi fluweel is net vir koek bedoel nie! Gebruik die basisbestanddele om ou gunste-linge vlerke te gee, soos ek hier maak met die whoopie pies. Die resultaat sal jou gaste laat vra vir nog! • Koop die Augustus 2012-uitgawe van Sarie, wat môre op straat is, vir nog rooi fluweel-resepte, asook ’n tradisionele resep vir rooi fluweelkoek. Besoek www.sarie.com vir nog resepte uit Sarie.Rooi fluweel-whoopie pies met boks-koekJy kan dié resep met ’n koek uit ’n boks maak!1 x Ina Paarman-sjokoladekoekmengsel250 ml karringmelk250 ml sonneblomolie3 groot eiers1 x 30 ml-flessie rooi koskleurselRoomkaasvulsel120 g sagte botter240 g versiersuiker, gesif230 g roomkaas1 Verhit die oond tot 180?°C. Gooi die inhoud van die boks, die karringmelk, sonne-blom-olie, eiers en kleursel in ’n groot mengbak. Roer met ’n draadklitser tot glad. 2 Gooi die beslag in ’n spuitsak met ’n 1 cm-tuit. Vul whoopie-panholtes met die beslag of spuit 2,5 cm-sirkels op ’n bakplaat wat met kossproei gespuit is. 3 Bak vir agt tot 12 minute of tot gaar. Laat afkoel. Gooi botter in ’n elektriese menger en klits tot romerig – so vyf tot agt minute. Voeg die versiersuiker en roomkaas by. Meng goed. Skep ’n bietjie versiersel op die helfte van die gaar koekies. Plak elkeen toe met een sonder versiersel. Sif versiersuiker oor. Wyn-ideeDie wyn by nagereg moet netso soet of selfs soeter wees, soos ’n edel laat-- oes. Probeer een van Fleur du Cap of Nederburg. – Elona Hesseling